সদ্য কলেজ পাশ করা চার বন্ধু নমন ধানধানিয়া, রাঘব কাপুর, রোহণ আয়ারল্যান্ড এবং চিত্রা সাইনি-চারজনের মধ্যে একটাই মিল, সবাই নেপোলিটান পিৎজা ভালোবাসেন। ব্যাস, ওটাই যথেষ্ট। কলেজ থেকে বেরিয়ে চারজনে মিলে খুলে ফেললেন ফ্যাব্রিকা ডেলা পিৎজা, ইটালিয়ান ফুড রেস্তোরাঁ।‘সাধারণ যে পিৎজা আপনারা খেয়ে থাকেন তেমন নয়। নেপোলিটান পিৎজার ধারটা বেশ মোটাসোটা। ইতালিতে এক একটা গোটা পিৎজাই সার্ভ করা হয়। এখানে ওরা স্লাইস করে দেন, কারণ এখানকার মানুষ এভাবেই খেতে পছন্দ করেন। রাঘব আর নমন শিখে নিয়েছেন এই ব্যবসায় অনেক বেশি প্রো-অ্যাকটিভ হতে হয়, রিঅ্যাকটিভ -নৈব নৈব চ। আর এভাবেই ইতালীয় রেস্তোরাঁটা কলকাতায় জমিয়ে দিয়েছেন ওরা। ফ্যাব্রিকা ডেলা পিৎজার এটাই ইউএসপি। নিজের পছন্দ মতো পিৎজা আপনি বানিয়ে নিতে পারেন এখানে। আপনার পিৎজায় ঠিক কী কী চাই নিজেই ঠিক করে ফেলতে পারেন। টিক দিন সস, চিজ, টপিংয়ে ঠিক যে পরিমাণে চান। তবে বলে রাখা ভালো টপিং খুব বেশি হয়ে গেলে পিৎজার স্বাদ মাঠে মারা যাবে কিন্তু।‌